1. คุณเข้าใจเรื่องการท่องเที่ยวระหว่างการท่องเที่ยวกระแสหลักและการท่องเที่ยวโดยชุมชน 
อย่างไร? 

- การท่องเที่ยวกระแสหลักคือ การท่องเที่ยวที่ให้ความสำคัญกับมาตรฐานการบริการท่องเที่ยว 
และเน้นตอบสนองความต้องการของนักท่องเที่ยวจำนวนมาก นักท่องเที่ยวส่วนใหญ่เข้าถึงได้งาย 

- การท่องเที่ยวที่บริหารจัดการโดยชุมชน โดยการดึงเอาทรัพยากรที่มีอยู่ในชุมชน ทั้งบุคลากรใน 
ชุมชน สถานที่ อาหาร ภูมิปัญญาและวัฒนธรรมประเพณี มาบริหารจัดการในรูปแบบของการ 
ท่องเที่ยว ซึ่งการท่องเที่ยวโดยชุมชนเป็นเครื่องมือหนึ่งในการพัฒนาชุมชนที่ช่วยให้รายได้ 
ทางการท่องเที่ยวกระจายสู่ชุมชน ทำให้ชุมชนการพัฒนาและยกระดับคุณภาพชีวิตของคนใน 
ชุมชนให้มีความเป็นอยู่ที่ดียิ่งขึ้น พร้อมทั้งยังช่วยสืบสานภูมิปัญญาท้องถิ่น ประเพณีและ 
วัฒนธรรมอย่างสืบเนื่อง 

2. อะไรเป็นสิ่งที่ทำให้คุณคิดว่าเป็นจุดแข็งของการท่องเที่ยวโดยชุมชน? 

- ประสบการณ์แปลกใหม่ที่ให้นักท่องเที่ยวเข้าถึงคุณค่าของธรรมชาติ ได้สัมผัสกับวิถีชีวิตของ 
ชุมชน ได้เรียนรู้วัฒนธรรมประเพณี ความเป็นกันเองของคนในชุมชนเป็นเอกลักษณ์และ เสน่ห์ที่ 
ทำให้นักท่องเที่ยวตัดสินใจเลือกเดินทางไปท่องเที่ยวในชุมชน 

3. อะไรเป็นสิ่งที่ทำคุณคิดว่าเป็นจุดอ่อนของการท่องเที่ยวโดยชุมชน? 

- การท่องเที่ยวโดยชุมชนหลาย ๆ ชุมชน ที่พัฒนามาจากการท่องเที่ยวในรูปแบบของการดูงาน รับ 
นักท่องเที่ยวแบบหมู่คณะ ซึ่งชุมชนยังคุ้นชินกับการคำนวณราคาและจัดรูปแบบการท่องเที่ยวใน 
รูปแบบหมู่คณะ ซึ่งในประเด็นนี้หากชุมชนสามารถปรับรูปแบบการท่องเที่ยวให้สามารถรองรับ 
นักท่องเที่ยวได้อย่างหลากหลายทั้งแบบหมู่คณะ และนักท่องเที่ยวอิสระที่เดินทางเอง จะทำให้ 
เกิดความยั่งยืน 

4. อะไรเป็นสิ่งที่ทำให้คุณคิดว่าเป็นโอกาสของการท่องเที่ยวโดยชุมชน? 

- การได้รับการสนับสนุนจากโครงการส่งเสริมการท่องเที่ยวโดยชุมชนเพื่อความยั่งยืนจากภาครัฐ 
และเอกชน วัตถุประสงค์เพื่อยกระดับคุณภาพการท่องเที่ยวและบริการโดยการจัดอบรมความรู้ 
ในด้านต่าง ๆ เช่น การจัดวางโครสร้างงของชุมชนให้แข็งแรง การพัฒนาผลิตภัณฑ์ การยกระดับ 
ด้านการบริการ และล่งเสริมประชาสัมพันธ์การท่องเที่ยวโดยชุมชนให้เป็นที่รู้จักของคนทั่วไป จะ 
สร้างโอกาสให้การท่องเที่ยวโดยชุมชนเติบโตเพิ่มมากขึ้น 



5. อะไรเป็นสิ่งที่คุณคิดว่าเป็นอุปสรรคของการท่องเที่ยวโดยชุมชน? 

- ปัญหาและอุปสรรคที่ส่งผลกระทบต่อการเติบโตของการท่องเที่ยวโดยชุมชนเกิดจากปัจจัยหลาย 
ด้าน ทั้งปัจจัยภายในที่เกิดจากการวางโครงสร้างการบริหารจัดการที่ไม่ชัดเจนตั้งแต่แรกเริ่ม 
กระบวนการและความขัดแย้งภายในชุมชนที่เกิดขึ้นเนื่องจากรายไดไม่กระจายอย่างทั่วถึง 

นอกจากด้านเศรษฐกิจที่ชะลอตัวหรือปัญหาด้านสาธารณะสุข การเกิดโรคภัยต่างๆ ทำให้ 
นักท่องเที่ยวเกิดความกังวลและตัดสินใจออกเดินทางท่องเที่ยวน้อยลง 

6. ความช่วยเหลือหรือการอบรมแบบไหนที่คุณคิดว่าช่วยสนับสนุนมัคคุเทศก์ท้องถิ่นของการ 
ท่องเที่ยวโดยชุมชนได้? 

- การอบรมยกระดับการบริการด้านการท่องเที่ยว เพื่อเพิ่มคุณค่าสร้างมาตรฐานการท่องเที่ยว และ 
สร้างความประทับใจให้กับนักท่องเที่ยวได้มากยิ่งขึ้น 

7. กรณีลูกค้าลักษณะเป็นลูกค้าองค์กรความต้องการและความคาดหวังที่มีต่อการท่องเที่ยวโดย 
ชุมชนเป็นอย่างไร? 

- ลูกค้าองค์กรมีความคาดหวังจากการท่องเที่ยวในระดับที่สูงกว่านักท่องเที่ยวทั่วไป ทั้งความ 
คาดหวังจากการให้บริการด้วยหัวใจ ท่องเที่ยวอย่างสนุก ความสะดวกสบายในระหว่างการ 
ท่องเที่ยว อาหารอร่อย พักผ่อนสบาย และคุณค่าของประสบการณ์ที่ได้รับจากท่องเที่ยว 

8. ตลาดของการท่องเที่ยวโดยชุมชน ^81) คือกลุ่มนักท่องเที่ยวแบบใด? ควรเป็นนักท่องเที่ยว 
ลักษณะไหน? 

- การท่องเที่ยวโดยชุมชนสามารถรองรับนักท่องเที่ยวได้อย่างหลากหลาย สามารถปรับกิจกรรม 
และรูปแบบการท่องเที่ยวได้ตามความต้องการของนักท่องเที่ยว 



